# Centrinės valdžios pareigūnai

### Straipsnis iš Vikipedijos, laisvosios enciklopedijos.

Centrinės valdžios pareigūnai – aukščiausi Abiejų Tautų Respublikos centrinės vykdomosios valdžios pareigūnai.

Pirmiausia tai Abiejų Tautų Respublikos ministrai vadovavę pagrindinėms valstybės gyvenimo sritims. Abiejose Respubliką sudarančiose valstybėse buvo identiškos ministrų pareigybės, tačiau jie vienas kito nedubliavo. Teoriškai karūnos ir Lietuvos ministrai buvo lygūs, tačiau didesnį vaidmenį vaidino karūnos ministrai, kurie nuolat buvo greta karaliaus.

Nuo 1569 m. buvo 10 pagrindinių ministrų, kurie turėjo patariamąjį balsą ir Senate:

- Karūnos didysis maršalka, Lietuvos didysis maršalka,
- Karūnos didysis kancleris, Lietuvos didysis kancleris,
- Karūnos pakancleris, Lietuvos pakancleris,
- Karūnos didysis iždininkas, Lietuvos didysis iždininkas,
- Karūnos dvaro maršalka ir Lietuvos dvaro maršalka.

Centrinės vykdomosios valdžios pareigybėms buvo prilyginti taip pat:

- Karūnos didysis etmonas ir Lietuvos didysis etmonas
- Karūnos lauko etmonas ir Lietuvos lauko etmonas
- Karūnos dvaro paiždininkis ir Lietuvos dvaro paiždininkis

Etmonai, kurių įtaka valstybėje neretai būdavo didžiulė, nebuvo Senato nariais, bet dažnai dalyvaudavo Senato posėdžiuose. Pagal pareigas į Senatą jie pateko tik 1768 m. Nuo 1775 m. į Senatą pagal pareigas įėjo ir paiždininkiai.

Centrinės valdžios žemesnieji pareigūnai pagal pareigas neįėjo į Senatą, tačiau jų įtaka abiejose valstybėse buvo didelė. Šią pareigūnų grupę sudarė:

- Karūnos didysis sekretorius lenk. sekretarz wielki koronny ir Lietuvos didysis sekretorius sekretarz wielki litewski
- Karūnos referentas referendarz koronny ir Lietuvos referentas referendarz litewski
- Karališkasis prokuroras instygator królewski
- Karūnos didysis raštininkas pisarz wielki koronny ir Lietuvos didysis raštininkas pisarz wielki litewski
- Karūnos iždininkas kustosz koronny ir iždininkas skarbny
- Seimo maršalka marszałek sejmu
- Krokuvos ir Sandomiežo didžiosios rados pirmininkas wielkorządca krakowsko-sandomierski
- Druskininkas żupnik

## [taisyti] Kiti straipsniai

- Abiejų Tautų Respublikos Senato pareigūnai
- Abiejų Tautų Respublikos žemietijų pareigūnai

## [taisyti] Nuorodos

- Feliks Koneczny, „Dzieje administracji w Polsce w zarysie“

Rodomas puslapis "http://lt.wikipedia.org../../../c/e/n/Centrin%C4%97s_vald%C5%BEios_pareig%C5%ABnai.html"

Kategorija: Abiejų Tautų Respublikos pareigūnai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Polski